open-index/open-wikipedia-markdown huggingface dataset:
Beam Suntory

**Beam Suntory, Inc.** er et amerikansk destilleri som eies av det japanske konsernet Suntory.

Destilleriets hovedprodukter er bourbon, tequila, skotsk whisky, irsk whiskey, canadisk whisky, vodka, konjakk, rom, likør og ferdigmiksede cocktails.

Selskapet ble stiftet som Beam Inc. den 3. oktober 2011 fra restene av holdingselskapet Fortune Brands. I januar 2014 kunngjorde Suntory en avtale om å kjøpe Beam Inc. for omkring 13,6 milliarder dollar.

## Referanser


## Eksterne lenker
* Nettside
Funny Lady

***Funny Lady*** er en amerikansk filmmusikal fra 1975, med Barbra Streisand, James Caan, Omar Sharif, Roddy McDowall og Ben Vereen i hovedrollene.

Filmen er en oppfølger til den Oscar-vinnende musikalen *[[Funny Girl (film)|Funny Girl]]* (1968), og er en delvis oppdiktet fortelling om det senere livet til komikeren Fanny Brice og ekteskapet hennes med låtskriveren Billy Rose. Manuset ble skrevet av Jay Presson Allen og Arnold Schulman, basert på en historie til Schulman. Filmmusikken ble hovedsakelig komponert av John Kander og Fred Ebb. Filmen ble regissert av Herbert Ross.

*Funny Lady* ble nominert til fem Oscar-priser for beste kinematografi, beste kostymedesign, beste originalmusikk, beste sang for «How Lucky Can You Get?» og beste lyd. Den ble også nominert til seks Golden Globes, blant annet for beste musikal eller komedie, beste kvinnelige hovedrolle for Streisand, beste mannlige hovedrolle for Caan og beste skuespillerdebut for Vereen.

For å promotere filmen deltok Streisand i TV-spesialen *Funny Girl to Funny Lady*, som ble delvis spilt inn på forhånd, og delvis fremført live. Den gikk på TV-kanalen ABC, og inntektene gikk i hovedsak til veldedighet for Special Olympics. Den delen av TV-spesialen som ble spilt inn på forhånd var et intervju med Dick Cavett. Livedelen var en konsert med låter som «The Way We Were», «Don't Rain on My Parade» og «How Lucky Can You Get?». I løpet av TV-sendingen ble hun også tildelt en pris av Muhammed Ali.

## Medvirkende
* Barbra Streisand som Fanny Brice
* James Caan som Billy Rose
* Omar Sharif som Nick Arnstein
* Roddy McDowall som Bobby Moore
* Ben Vereen som Bert Robbins
* Carole Wells som Norma Butler
* Larry Gates som Bernard Baruch

## Referanser


## Litteratur
* 

## Eksterne lenker
*
Joh. Olsen Pengeskapfabrik

**Joh. Olsen Pengeskapfabrik** var en fabrikk for pengeskap og hvelvdører etablert i Kristiania i 1871 av smedmester Johan Olsen (1849 - 1928). Fabrikken var en av de ledende produsenter av pengeskap, brannsikre skap og panserdører og fikk etter Finansdepartementets anbudskonkurranse enerett til levering til postkontorer og offentlige institusjoner.

Frem til 1990 ble det produsert pengeskrin, natt-safer og skap for minibanker da produksjonen opphørte, men firmanavnet eksisterer i dag som en del av Eiendomsikring A/S. Som senere ble kjøpt opp av Certego As

## Kilder
*''Aftenpostens historiemagasin'' nr. 2, 2016
Evergreen (Love Theme from A Star Is Born)

«**Evergreen (Love Theme from ''A Star Is Born'')**» er filmlåten til musikalen *[[En stjerne blir født (1976)|En stjerne blir født]]* (1976). Den ble komponert og spilt inn av artisten Barbra Streisand, mens sangteksten ble skrevet av Paul Williams. Sangen ble arrangert av Ian Freebairn-Smith. Den ble utgitt på filmalbumet til *En stjerne blir født*.

Streisand og Williams vant både en Golden Globe og en Oscar for beste sang. Streisand ble da den første kvinnen som vant en Oscar for å komponere en låt. De vant også en Grammy Award for årets beste sang, mens Streisand vant en pris for stemmearbeidet sitt.

Låten ble med på tributalbumet *[[Diana, Princess of Wales - Tribute]]* i 1997.

## Referanser


## Eksterne lenker
*
Tallapoosaelven

**Tallapoosaelven (Tallapoosa River)** har sitt utspring i Appalachene i nordvestre Georgia, USA. Hoveddelen av elvens nedbørsområde ligger i Alabama. Den løper sammen med Coosaelven og danner Alabamaelven.

## Bildegalleri

Fil:TallapoosaRiveratWadleyAlabama.JPG|Høyvann
Fil:LowWaterTallapoosa.jpg|Lavvann


## Se også
* Slaget ved Horseshoe Bend

## Eksterne lenker
*
Gjøvik-Marken

**Gjøvik-Marken** er et arrangement for folk i og rundt Gjøvik. Det er boder, tivoli, konsert og folketreff. Gjøvik-Marken er hver eneste høst på Gjøvik gård, ofte nært i tid med Hamar Mart'n. Lunds Tivoli har i mange år deltatt på markedet.

## Historie
Det har vært avholdt marked på Gjøvik fra 1890-årene. I begynnelsen var hovedaktiviteten kjøp og salg av hester, men det var også underholdning av forskjellig slag.
Gjøvik Salgs- og Reklameforening har siden 1951 stått for arrangementet. I 1962 ble markedet arrangert på Gjøvik Gård for første gang og hadde 6000 besøkende på åpningskvelden av Gjøvik-Marken, og i løpet av en uke hadde arrangementet gjerne 30 000 besøkende. I perioden 1962 til 1982 var Jac. Røken Ødegaard konferansier på markedet. Andre som har hatt rollen som konferansier er Bror Mauritz-Hansen og Dag Frøland.

## Referanser


## Eksterne lenker
*
5. divisjon fotball for menn (Nordland) 2016

**5. divisjon fotball for menn avd. Nordland** er en regionalliga i fotball under Nordland Fotballkrets. Det er 2 avdelingen består av lag fra Helgeland og Salten. 5. Divisjonen 2016 er den 6. i rekken siden sammenslåingen i 2011. Sesongen starter lørdag 16. april 2016.

## Vårtabell (Salten)

## Vårtabell (Helgeland)

## Klubbinfo
Barbra Streisand’s Greatest Hits Vol. 2

***Barbra Streisand's Greatest Hits Vol. 2*** er det andre samlealbumet til artisten Barbra Streisand. Albumet ble utgitt 15. november 1978 og inneholdt Streisands største hits fra de foregående åtte årene. Det inneholdt også duettversjonen av «You Don't Bring Me Flowers» sammen med Neil Diamond, som ikke hadde vært utgitt på noen av Streisands album tidligere.

## Sporliste
### Side 1
# «Evergreen (Love Theme from A Star Is Born)» - 3:04
# «Prisoner (Love Theme from Eyes of Laura Mars)» - 3:57
# «My Heart Belongs to Me» - 3:21
# «Songbird» - 3:45
# «You Don't Bring Me Flowers (Duet with Neil Diamond)» - 3:26

### Side 2
# «The Way We Were» - 3:30
# «Sweet Inspiration/Where You Lead» - 6:20
# «All in Love Is Fair» - 3:52
# «Superman» - 2:47
# «Stoney End» - 2:58

## Singler
* «Love Theme from Eyes of Laura Mars (Prisoner)» / «Laura & Neville (Instrumental)» (1978) 
* «You Don't Bring Me Flowers (duet with Neil Diamond)» / «You Don't Bring Me Flowers (Instrumental)» (1978)

## Referanser


## Eksterne lenker
* 
* Barbra Streisand Archives: Records/Barbra Streisand's Greatest Hits Vol. 2
Kjærlighetskarusellen (film)

:*For urinalet i Stensparken: se [[Stensparken|Urinalet «Kjærlighetskarusellen]]» 

***Kjærlighetskarusellen*** (fransk: *La ronde'') er en fransk romantisk dramakomedie fra 1950 regissert av Max Ophüls.

## Handling
En seremonimester åpner saksgangen ved å fortelle publikum at de kommer til å se forskjellige episoder i kjærlighetens endeløse vals. En prostituert tar med seg en soldat under en bro. En ung mann starter en affære med den unge kona til en eldre forretningsmann.

En mann tar en butikk-ansatt med til en privat spisestue hvor hun drikker seg full på alkohol. Den samme ansatte får romantiske følelser for en poet, som har en affære med en skuespillerinne.

## Medvirkende
* Anton Walbrook - Meneur de Jeu
* Simone Signoret - Leocadie, den prostituerte
* Serge Reggiani - Franz, soldaten
* Simone Simon - Marie, stuepiken
* Daniel Gélin - Alfred
* Danielle Darrieux - Emma Breitkopf
* Fernand Gravey - Charles Breitkopf, Emmas ektemann
* Odette Joyeux - Anna, grisetten
* Jean-Louis Barrault - Robert Kuhlenkampf, poet
* Isa Miranda - Charlotte, skuespillerinnen
* Gérard Philipe - greven

## Referanser


## Eksterne lenker
*
En stjerne blir født (film fra 1976)

***En stjerne blir født*** (originaltittel ***A Star Is Born***) er en amerikansk filmmusikal fra 1976. Filmen er regissert av Frank Pierson, og har Barbra Streisand og Kris Kristofferson i hovedrollene. Den hadde premiere i USA 8. desember 1976. Den er en nyinnspilling av både *Hollywood* fra 1937 og *[[En stjerne blir født (1954)|En stjerne blir født]]* fra 1954, men handlingen befinner seg her i musikk-bransjen i motsetning til filmbransjen. Elvis Presley ble vurdert for den mannlige hovedrollen i filmen.

*En stjerne blir født* vant en Oscar for beste originalmusikk, og en Oscar for beste sang til Barbra Streisand og Paul Williams for låten «Evergreen (Love Theme from A Star Is Born)». Filmen vant også fem Golden Globe Awards for beste musikal eller komedie, beste mannlige og kvinnelige hovedrolle i en musikal eller komedie, beste originalmusikk og beste sang.

TV-spesialen *Barbra: With One More Look At You* ble sendt på TV i 1977 for å promotere filmen. Den inneholdt klipp fra en av Streisands konserter, scener fra filmen og diverse intervjuer. Den var delt opp i fem akter og ble regissert av Andrew J. Kuehn.

## Handling
John Norman Howard, en berømt men selvdestruktiv sanger/låtskriver og rockestjerne, kommer sent til hans egen konsert. Han er beruset, synger bare noen få sanger, og går deretter ned fra scenen. Johns følge, inkludert hans manager Brian, tar ham med til en bar hvor Esther Hoffman skal opptre. En av Johns tilhengere oppdager ham der og starter en konflikt. Esther hjelper John med å rømme ut av en bakdør. Neste morgen spiser de frokost sammen, og Esther godtar å gå på konsert sammen med ham. 

Senere blir John invitert til et radio-studio, men den ansatte kaller John en alkoholiker live på luften. Esther befinner seg tilfeldigvis ved radio-stasjonen samtidig, for å spill inn en reklame. John tar Esther med til herskapshuset hans, og skriver navnet hennes på en vegg med en boks spraymaling. Deretter elsker de, tar et boblebad sammen, og han hører på henne som spiller på pianoet hans. De opptrer senere ved en konsert sammen. De begynner et forhold, og senere forteller Esther til John at hun ønsker å gifte seg med ham. Men John er skeptisk til forslaget.

## Medvirkende
* Barbra Streisand som Esther Hoffman
* Kris Kristofferson som John Norman Howard
* Gary Busey som Bobbie Ritchie
* Oliver Clark som Gary Danziger
* Robert Englund som Marty
* Venetta Fields som The Oreos-medlem
* Clydie King som The Oreos-medlem
* Marta Heflin som Quentin

## Filmmusikk
Filmmusikken sunget av Barbra Streisand og Kris Kristofferson ble populær i USA, med blant annet en førsteplass på Billboard 200. Den var også på VG-lista i Norge.

# «Watch Closely Now» - 3:49 
# «Queen Bee» - 3:55 
# «Everything» - 3:50 
# «Lost Inside of You» - 2:54 
# «Hellacious Acres» - 2:58 
# «Evergreen (Love Theme from A Star Is Born)» - 3:04 
# «The Woman in the Moon» - 4:49 
# «I Believe in Love» - 3:13 
# «Crippled Crow» - 3:30 
# «Finale: With One More Look at You/Watch Closely Now» - 7:43 
# «Reprise: Evergreen (Love Theme From A Star Is Born)» - 1:46

## Referanser


## Eksterne lenker
*
Sold American

***Sold American*** er Kinky Friedmans debutalbum fra 1973 på Vanguard Records.

## Sporliste
Låtene er av Kinky Friedman når ikke annet er oppgitt.

### Side A
# We reserve the right to refuse service to you (Kinky Friedman, Rick Goldberg, J. Maizel)
# Highway Café
# Sold American
# Flyin' down the highway
# Ride 'em cowboy

### Side B
# Get your biscuits in the oven and your buns in the bed
# High on Jesus
# The ballad of Charles Whitman
# Top ten commandments
# Western Union wire
# Silver Eagle Express (Kinky Friedman, Roger Friedman)

### Bonusspor
# Nashville casualty and life
# Tramp on the street (Grady Cole & Hazel Cole, Kinky Friedman)
Bonussporene - innspilt samtidig med resten av albumet - er med på 30 års-jubileumsutgivelsen (2003)

## Musikere
*John Buck Wilkin, Danny Finley (elektrisk), Doyle Grisham, Dan Moose, Norman Blake, Chuck Glaser, Jim Glaser, Bill Holmes - gitar

*Doyle Grisham - steel gitar, dobro

*Fred Pierce, Ken Malone - trommer, perkusjon

*Bill Holmes - bass

*John Harris, David Briggs - piano

*David Briggs - orgel

*Norman Blake - mandolin

*John Harford, Buddy Spicher - fele

*Paul Craft - banjo

*Jimmy Payne - munnspill

*Billy Swan, Benny Whitehead, Jim Glaser, Willie Fong Young, Chuck Glaser, Jack Ross, Capt. Dave Beer - kor

*Roger Friedman, Tompall Glaser - stemmene til 'highway patrolmen' på 'Highway Café'

*Chuck Glaser - produsent

*Jeff Zaraya - lydtekniker

## Kilder
* LP-en 'Kinky Friedman: Sold American' (Vanguard Records, 1973)
* CD-en 'Kinky Friedman: Sold American - 30th Anniversary Edition' (Vanguard Records, 2003)
Propylenglykol

**Propylenglykol** er en organisk forbindelse med kjemisk formel C3H8O2. Det er en viskøs fargeløs væske som er nesten luktfri, men med en svak søtlig smak. 

Propylenglykol produseres i stor skala, og brukes bl.a. i kosmetikk, mat, medisiner, væske for e-sigaretter (ofte under forkortelsen PG), og i frysevæske.
Brukes mot hudsykdommen pityriasis versicolor.
Agnes Reisch

**Agnes Reisch** (født 1999) er en tysk skihopper. Hun har gull i mix-laghopp fra European Youth Olympic Festival 2015 og sølv i mix-laghopp fra Vinter-OL for ungdom 2016 på Lillehammer som fremste internasjonale meritter.

## Idrettskarriere
;2013/14
Reisch debuterte internasjonale 14. august 2013, Alpencup-rennet i Pöhla, der hun kom på 10.-plass. Hennes beste resultat i Alpencup denne sesongen ble en 3.-plass i Einsiedeln i september. Hun deltok ved OPA-skilekene 2014 (Nordische Skispiele der OPA 2014), som er et årlig mesterskap for medlemslandene i Organisation der Alpenländer-Skiverbände (OPA), og kom på 3.-plass i studentklassen og 2.-plass i lagkonkurransen for junior.

;2014/15
Hun vant seks Alpencup-hopprenn i august og september 2014, og sikret seg sammenlagtseieren i denne cupen.

Ved European Youth Olympic Festival 2015 vant Tyskland mix lagkonkurranse, foran Russland og Tsjekkia. Her deltok hun sammen med Jonathan Siegel, Henriette Kraus og Axel Maylaender. Individuelt kom hun på delt 3.-plass, sammen med sin lagvenninne Luisa Görlich.

I mars ble hun tysk ungdomsmester i skihopping, foran Luisa Görlich og Sophia Görlich, begge fra WSV 08 Lauscha.

;2015/16
I Alpencup 2015/16 har hun flere enkeltseire, og hun fikk også en pallplassering i Continentalcupen, med en 3.-plass i Oslo i september. Hun debuterte i verdenscupen i januar 2016, med en 13.-plass i Oberstdorf.

Hun deltok ved Vinter-OL for ungdom 2016 på Lillehammer, der han fikk to medaljer. I kombinert kom Tyskland kom på 3.-plass i mix lagkonkurransen. I tillegg deltok hun i mix-lagkonkurransen i skihopp, der Tyskland fikk sølv, bak Slovenia.

;2024/25
I VM 2025 i Trondheim hoppet hun på Tysklands lag som tok bronse i laghopp for kvinner.

## Referanser


## Eksterne lenker
* 
*  Profil hos ungdoms-OL 2016 
*  Profil hos Les-Sports.info
Gaulis

**Gaulis** (lulesamisk *Gávddelis*) er et fjell på sørsiden av Langvatnet i Sørfold kommune i Nordland. Fjellet har flere topper. Den høyeste er Austre Gaulis med  meter over havet. Her står riksrøys 242B, som markerer riksgrensen til Sverige. Dette er også det nordøstre hjørnet av Rago nasjonalpark.

## Se også
* Liste over fjell i Skandinavia

## Fotnoter



## Referanser
Jónleif Johannesen

**Jónleif Johannesen** (født 28. juli 1978) er en færøysk folkeskolelærer og politiker (Jv.).

Han vokste opp i Dalur på Sandoy som sønn av lærer Jóanes N. Johannesen og hustru Oddvør. Han er gift med Rannvá á Steig, som han har barn med, og bor i Klaksvík.

Etter studentereksamen ved Føroya Studentaskúli tok han lærerutdannelse ved KDAS. Han har undervist ved skolene på Viðareiði og i Norðdepil, fra 2013 som førstelærer. Johannesen var nestformann i Føroya Lærarafelag 2010–2015. Han er formann i landsforeningen for færøysk folkedans.

Han har vært varamedlem av det færøyske Lagtinget siden 2015. I perioden 2015–2019 møtte han fast for sosialminister Eyðgunn Samuelsen. Johannesen var formann i Javnaðarflokkurins lagtingsgruppe, så lenge partilederen Aksel V. Johannesen var Færøyenes regjeringssjef. Johannesen ble også formann i Lagtingets revisjons- og kontrollorgan. Han ble avløst som gruppeformann i september 2017. I mars 2019 ble han formann i Lagtingets velferdskomité. Ved lagtingsvalget i august 2019 ble han på nytt valgt til varamedlem av Lagtinget, men partiet gikk ut av regjering, og Johannesen mistet sitt sete på tinget.

## Referanser
Salomonøyene under Sommer-OL for ungdom 2014

**Salomonøyene** deltok under **[[Sommer-OL for ungdom 2014]]** fra 16. til 28. august 2014 i Nanjing i Kina. Troppen bestod av tre utøvere.

## Resultater
### Friidrett
;Jenter
;Løpsøvelser

### Triatlon
;Gutter

### Vektløfting
;Jenter

## Referanser


## Eksterne lenker
Solheisen skisenter

**Solheisen skisenter** er et skisenter som ligger i Grøndalen i Hemsedal. Skisenteret tilbyr  skiskole, skiutleie og restaurant.

Solheisen skisenter ligger ca. 11&nbsp;km fra Hemsedal sentrum. Senteret har flere bakker av ulik vanskelighetsgrad. De har 6 bakker hvor det er 2 grønne, 1 blå, 1 rød, 2 svarte og samt en egen barne bakke. Det er 3 heiser tilknyttet de ulike bakkene, hvor barnebakken har sin egen heis.

## Eksterne lenker
* Solheisen skisenters hjemmeside
Monaco under Sommer-OL for ungdom 2014

**Monaco** deltok i **[[Sommer-OL for ungdom 2014]]** fra 16. til 28. august 2014 i Nanjing i Kina. Troppen bestod av en utøver; Nicolas Grinda, som deltok i 81-kilosklassen for gutter i judo.

## Resultater
### Judo
;Gutter

## Referanser


## Eksterne lenker
Igor Fedotov

**Igor Fedotov** (født 5. juni 1998) er en russisk langrennsløper, som har gull i kombinert stafett for mixlag ved Vinter-OL for ungdom 2016 på Lillehammer som fremste internasjonale meritt.

## Idrettskarriere
;2014/15
Fedotov debuterte internasjonalt 15. november 2014, ved et FIS-renn i Olos i Finland. Ved det russiske juniormesterskapet i langrenn i mars 2015 fikk han 22.-plass på 10&nbsp;km fristil som beste resultat. Her kom han på 25.-plass på 15&nbsp;km klassisk og 35.-plass på 10+10&nbsp;km skiathlon.

;2015/16
Han deltok ved Vinter-OL for ungdom 2016, der han fikk to medaljer. På 10&nbsp;km fri teknikk fikk han bronse, bak Magnus Bøe (Kim Magnus) og Vebjørn Hegdal. I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk Russland gull, der han gikk sammen med Sofja Tikhonova, Vitalij Ivanov, Maksim Sergejev og Maja Jakunina.

## Referanser


## Eksterne lenker
* 
*  Profil hos ungdoms-OL 2016
Academy of Television Arts & Sciences

**Academy of Television Arts & Sciences**, iblant forkortet **Television Academy**, er en amerikansk ideell organisasjon stiftet i 1946 for fjernsynsbransjens fremme. Organisasjonen deler ut Emmy-prisene. Den har  medlemmer fordelt på 29 profesjoner. Hovedkontoret er i North Hollywood i California.

## Referanser


## Eksterne lenker
*
Slaget ved Horseshoe Bend

**Slaget ved Horseshoe Bend**, som ble utkjempet nær Dadeville i Alabama i USA den 27. mars 1814, var det avgjørende slaget i creekkrigen 1813-1814. Stedet hvor slaget fant sted er idag bevart som Horseshoe Bend National Military Park.

## Stridende parter
På den en siden sto om lag 1&nbsp;000 soldater fra Red Sticks, den tradisjonelle fraksjonen  blant creekindianerne, som hadde slått leir ved en hesteskoformet sving i Tallapoosaelven.
 
På den andre siden stod amerikanske tropper fra Tennessees nasjonalgarde og et infanteriregiment fra USAs armé under ledelse av Andrew Jackson, totalt 2&nbsp;000 infanterister, 700 kavalerister og artilleri, samt om lag 600 allierte cherokeer og choctaw samt White Sticks-creeker fra de proamerikanske statene.

## Slaget
Jackson sendte kavaleriet og de indianske allierte mot sør, over elven for å ringe inn Red Sticks, mens han selv forble med infanteriet nord for deres leir. På morgenen den 27. mars åpnet Jacksons artilleri ild, og den varte i to timer. Ildgivningen resulterte ikke i noen synlige skader på Red Sticks. Kavaleriet og indianerne gikk over elven og angrep Red Sticks i ryggen. Infanteriet stormet så brystvernet og åpnet ild mot Red Sticks. Striden varte i fem timer. Omkring 550 Red Sticks falt inne i leiren, mens mange andre ble drept da de forsøkte å flykte over elven. Bare om lag 200 Red Sticks soldater klarte å krysse elven og flyktet til Florida, hvor de slo seg sammen  med seminolene.

## Bildegalleri

File:Battle Horseshoe Bend 1814.jpg|Det amerikanske infanteriet stormer Red Sticks' brystvern.
Fil:Jackson and Weatherford.jpg|Andrew Jackson tar imot den kapitulerte «Red Eagle» (William Weatherford) etter slaget.
Fil:Major ridge.jpg|Major Ridge (Nunnehidihi), cherokeenes leder som sloss på den amerikanske siden. 


## Eksterne lenker
* The Battle of Horseshoe Bend *National Park Service*
Vássečohkka

**Vássečohkka** er et fjell i Kiruna kommune i Norrbotten, Sverige. Fjellet ligger sør for europavei 10 like øst for riksgrensen mot Norge. 

## Fotnoter


## Referanser




## Se også
* Liste over fjell i Skandinavia
Spisevogn

En **spisevogn** er en særlig form for personvogn som anvendes i visse persontog; oftest i tog som kjører over lengre strekninger. Vognen fungerer som en rullende restaurant eller bistro.

Innenriks i Danmark anvendes det ikke lenger spisevogner, men i eksempelvis SJs X 2000-tog mellom København H og Stockholm C er det spisevogner med.

I løpet av sommeren 2011 installeres det spisevogn i alle IC4-tog.

## Bilder

VIADiningCarA79.JPG|En av VIA Rails spisevogner i et canadisk tog
Union Pacific Railroad City of Denver dining car.JPG
Service Galley Santa Fe 1474 Cochiti.jpg


## Referanser
Peppertre

**Peppertre** (*Schinus molle*) er en eviggrønn busk eller tre i sumakfamilien.

Det blir opptil 15&nbsp;m høyt med smale, hengende greiner. Bladene er finnete med 7–13 par linjeformete småblad. De små, hvite, femtallige blomstene sitter mange sammen i endestilte blomsterstander. Frukten er rosa, rund og 6–7&nbsp;mm stor.

Peppertreet vokser vilt i Rio Grande do Sul i Brasil og i Uruguay, Bolivia, Peru og nordlige Argentina. Det er vanlig plantet i subtropiske land både som prydplante og for fruktene som kalles *rosépepper* og brukes som krydder. Peppertre er forvillet og naturalisert i middelhavslandene, sørlige USA, Sør-Afrika og Australia.

En slektning, brasiliansk peppertre (*Schinus terebinthifolia*), blir også dyrket. Disse trærne er ikke nært beslektet med den egentlige pepperplanten, som tilhører pepperfamilien.


Gavaran.jpg|Vekstform i Menton
Schinus molle - Jardín Botánico de Barcelona - Barcelona, Spain - DSC09305.JPG|Bladverk
Peppercorn tree (3212279980).jpg|Blomster
Schinus molle-tree bark-San Juan Bautista.jpg|Bark
Market Aix-en-Provence 20100828 Pink peppercorn1.jpg|Rosépepper på markedet i Aix-en-Provence


## Litteratur
* 
* 
* 
* 

## Eksterne lenker
*
Tuvalu under Sommer-OL for ungdom 2014

**Tuvalu** deltok under **[[Sommer-OL for ungdom 2014]]** fra 16. til 28. august 2014 i Nanjing i Kina. Troppen bestod av tre utøvere.

## Resultater
### Friidrett
;Gutter
;Kasteøvelser

### Volleyball
;Jenter

## Referanser


## Eksterne lenker
Martine Engebretsen

**Martine Stina Astrid Engebretsen** (født 1998) er en norsk langrennsløper som har sølv i kombinert stafett for mixlag under Vinter-OL for ungdom 2016 på Lillehammer som fremste internasjonale meritt.

Hun har også drevet med friidrett, og kom på fjerdeplass på 2000 meter i ungdomsmesterskapet i friidrett 2013.

## Idrettskarriere
### 2012/13
I Ungdomssbirken 2012 i september kom Engebretsen på annenplass i UK14-klassen, bak Mathilde Myhrvold. Hun vant Kollmila 2012 i november.

Hovedlandsrennet 2013 ble arrangert i Savalen i mars, og hun vant her 15-årsklassen. Oslo kom på annenplass i jentestafetten i dette hovedlandsrennet. I Ungdomsstafetten (4 &times; 3,75&nbsp;km) i Holmenkollen kom hun på tredjeplass sammen med Oslos lag.

Etter skisesongen vant hun enrundesløpet under Sognsvann Rundt Medsols i mai, og hun kom på annenplass i UngdomsBirken i juni.

### 2013/14
Engebretsen deltok i ungdomsmesterskapet i friidrett 2013 (UM) i september 2013, der hun representerte IK Tjalve. Her deltok hun på 2000 meter, og kom på fjerdeplass med tiden 6:49,52.

I Hovedlandsrennet 2014 på Gåsbu vant hun sprinten, som var i fristil. Hun deltok også i Skarverennet 2014 i april og kom på syvendeplass i 15-16-årsklassen, der Tiril Liverud Knudsen vant.

### 2014/15
Hun kom på tredjeplass i norgescupåpningsrennet på Lygna i januar 2015. Hun ble tatt ut til nordisk juniorlandskamp, som telte som nordisk mesterskap, i Örnsköldsvik i februar, der hun vant sprinten foran Emma Thalin og Johanna Hagström, begge fra Sverige. Hun kom i tillegg på åttendeplass på 5&nbsp;km fri teknikk. I mars deltok hun i Junior-NM på ski 2015, der hun vant 3,75&nbsp;km klassisk stil og kom på fjerdeplass på stafetten sammen med Oslos 1. lag.

Hun kom på annenplass sammenlagt i norgescupen i langrenn 2014/15 i klassen kvinner 17 år, bak Mathilde Myrvold.

### 2015/16
Hun kom på fjerdeplass i 18-årsklassen i Lysebotn opp, og hun vant sprinten under Blinkfestivalen 2015, som er en rulleskifestival.

Hun deltok i Vinter-OL for ungdom 2016, der hun fikk to medaljer. På sprinten fikk hun bronse, bak Johanna Hagström og Julia Petrova. I øvelsen kombinert stafett, der to langrennsløpere, to skihoppere og én kombinertløper utgjorde et lag, fikk Norge sølv, der hun deltok sammen med Anna Odine Strøm, Marius Lindvik, Einar Lurås Oftebro og Vebjørn Hegdal. I tillegg deltok hun i langrennscross, der hun kom på femteplass.

### 2018/19
Hun kom på andreplass i lagsprint med lagkamerat fra Heming IL, Astrid Uhrenholdt Jacobsen, under NM del 2. 

## Referanser


## Eksterne lenker
* 
*  Profil hos ungdoms-OL 2016
PlayStation Blog

**PlayStation Blog** (også skrevet som **PlayStation.Blog**) er en PlayStation-fokusert blogg. Den er en del av PlayStation Network og ble lansert 11. juni 2007. Bloggen har ofte eksklusive intervjuer med videospillstudioer som Square Enix og artikler skrevet av folk høyere opp i Sony Computer Entertainment, som Jack Tretton, som er administrerende direktør i Sony Computer Entertainment. De arrangerer også aktiviteter og oppmøter for PlayStation fans i USA.

En europeisk versjon av bloggen, som er kjent som **PlayStation Blog Europe**, ble lansert 28. mai 2009. Det finnes også en applikasjon for bloggen for både iOS og Android. Det finnes også en forslagskø for artikler på bloggen kalt **PlayStation Blog Share**. Den ble lansert 17. mars 2010.

Bloggen ble redesignet 14. mars 2011, slik at de mer populære delene av bloggen ble plassert høyere opp på siden. Redesignet ble også gjort som en feiring av bloggens fire-års bursdag.

## Referanser


## Eksterne lenker
*
Évry Schatzman

**Évry Léon Schatzman** (født 16. september 1920 i Neuilly-sur-Seine, Hauts-de-Seine, død 25. april 2010) var en fransk astrofysiker. Schatzman arbeidet med hvite dverger på 1940-tallet. Han innså at atmosfæren til hvite dverger skulle være gravitasjonelt stratifisert, med hydrogen øverst og tyngre grunnstoff under,, §5&ndash;6 og forklarte trykkionisering i atmosfæren til hvite dverger.

## Utvalgte verker
* *Origine et évolution des mondes*, Paris: A. Michel, 1957.
* *White Dwarfs*, Amsterdam: North-Holland, 1958.
* (med Jean Claude Pecker) *Astrophysique Générale*, Paris: Masson, 1959.
* *Our Expanding Universe*, New York: McGraw&ndash;Hill, 1992, ISBN 0-07-055174-X.
* (med Françoise Praderie)  *Les Etoiles*, Paris: Paris Interéditions et ed. du CNRS, 1990, ISBN 2-7296-0299-2.

## Referanser
Maja Jakunina

**Maja Jakunina** (født 1998) er en russisk langrennsløper, som har gull på 5&nbsp;km og i kombinert stafett for mikslag ved Vinter-OL for ungdom 2016 på Lillehammer som fremste internasjonale meritter.

## Idrettskarriere
;2014/15
Jakunina deltok ved European Youth Olympic Festival i Liechtenstein i januar 2015. Hennes beste plassering her var 9.-plass på 5&nbsp;km fristil, og hun kom på 11.-plass på 7,5&nbsp;km klassisk og 14.-plass på sprinten.

Hun fikk bronse på 5&nbsp;km fristil ved det russiske juniormesterskapet i 2015, bak Anastasija Sedova og Svetlana Zaborskaja. Hun deltok også på sprinten, der hun kom på 17.-plass.

;2015/16
Hun deltok ved Vinter-OL for ungdom 2016, der hun fikk to gullmedaljer. Hun vant 5&nbsp;km fristil, foran Chi Chunxue og Rebecca Immonen. I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk Russland gull, der hun deltok sammen med Sofja Tikhonova, Vitalij Ivanov, Maksim Sergejev og Igor Fedotov.

## Fotnoter

## Referanser


## Eksterne lenker
* 
*  Profil hos ungdoms-OL 2016
Ernst Stavro Blofeld

**Ernst Stavro Blofeld** er en fiktiv person og en av erkefiendene fra James Bond-seriens bøker og filmer. Karakteren ble skapt av Ian Fleming og Kevin McClory. Blofeld er et ondskapsfullt geni og leder av den globale kriminelle organisasjonen Spectre, en organisasjon som hadde ambisjoner om verdensherredømme. Han kalles gjerne Number 1 noe som viser til ham som leder i et numerisk hierarki.

Blofeld opptrer i åtte James Bond-filmer; *[[From Russia with Love (film)|From Russia with Love]]* fra 1963, *[[Thunderball]]* fra 1965, *[[You Only Live Twice]]* fra 1967, *[[On Her Majesty's Secret Service]]* fra 1969, *[[Diamonds Are Forever]]* fra 1971, *[[For Your Eyes Only]]* fra 1981.  I sistnevnte får vi i sekvensen før rulletekst ved starten se en person som ligner Blofeld falle i døden. Han er også med i filmen *[[Never Say Never Again]]*, en ny versjon av *Thunderball* fra 1983, samt i *[[Spectre]]* fra 2015. Sist var han med i *[[No Time to Die]]* fra 2021.

Fem skuespillere har hatt rollen som Blofeld i James Bond-filmene. Disse er Donald Pleasence, Telly Savalas, Charles Gray, Max von Sydow og Christoph Waltz. I de tidlige filmene fikk vi ikke se Blofelds ansikt, kun nærbilder der han klapper sin perserkatt.

## Kilder
* 
*
Fernando Redondo

**Fernando Carlos Redondo Neri** (født 6. juni 1969) er en argentinsk tidligere fotballspiller. 

Han er best kjent for å spille for Real Madrid og AC Milan, samt det argentinske landslaget.

Sønnene hans, Fernando jr og Federico, har begge spilt profesjonell fotball. Fernando Redondo jr. har spilt for den argentinske Primera División de Argentina-klubben Club Atlético Tigre, mens Federico Redondo spiller for . Fotballspillerne Santiago Solari, Esteban Solari, David Solari og skuespillerinnen Liz Solari er Redondos søskenbarn.

## Referanser


## Eksterne lenker
*
Karl Anton August av Slesvig-Holstein-Sønderborg-Beck

**Karl Anton August, hertug av Slesvig-Holstein-Sønderborg-Beck** (født 10. august 1727 i Marburg, død 12. september 1759 i Stettin) var sønn av Peter August, hertug av Slesvig-Holstein-Søderborg-Beck og prinsesse Sophie av Hessen-Philippsthal.

## Ekteskap og barn
Den 30. mai 1754 ble prins Anton (som han var kjent som) gift med grevinne Frederica Charlotte av Dohna-Schlodien i Leistenau (3. juli 1738–21. april 1785) i Königsberg. Paret hadde ett barn:
* Friedrich Karl Ludwig, hertug av Slesvig-Holsten-Søderborg-Beck (20. august 1757–24. april 1816)

Anton ville ha arvet hertugdømmet Slesvig-Holstein-Sønderborg-Beck hadde han ikke dødd. Hans far Peter levde lengre enn ham, så hertugdømmet gikk direkte fra Peter til Antons eneste sønn Friedrich.

## Referanser


## Kilder
*
Filippo Sassetti

**Filippo Sassetti** (født 	26. september 1540 i Firenze; død 1588 i Goa i India) var en florentinsk kjøpmann. 

## Liv og virke
Sassetti begynte i 1568 ved universitetet i Pisa og mottok der en humanistisk utdannelse. Han fikk innsikter i botanikk, geografi, astronomi og kosmografi og hadde interesse for filologi og klassiske språk.

På sine handelsreiser kom via Konstantinopel og Teheran helt til India. For å utbygge sin posisjon som handelsmann begynte han snart å interessere seg for sanskrit. Sassetti hører til de første europeere som beskjeftiget seg med dette språk og skriftsystem. 

I et privatbrev til florentineren Bernardo Davanzati påpekte han i 1585 en rekke ordlikheter mellom sanskrit og italiensk (som for eksempel *deva/dio* 'Gud', *sarpa/serpe* 'slange', *sapta/sette* 'syv', *ashta/otto* 'åtte', *nava/nove* 'ni'). Denne upubliserte observasjon er senere blitt notert som en forespeiling av den senere mer vitenskapelige påvisning av indoeuropeiske språk som en lingvistisk familie. 

Han døde i Goa i en alder av 48 år og ble begravet der.

## Skrifter
* Ettore Marcucci (utg.): *Lettere edite e inedite di Filippo Sassetti. Raccolte e annotate*. Le Monnier, Firenze 1855.

## Litteratur
* Jean-Claude Muller: *Early stages of language comparison from Sassetti to Sir [[William Jones (språkforsker)|William Jones]]*. I: *[[Kratylos]]. Kritisches Berichts- und Rezensionsorgan für indogermanische und allgemeine Sprachwissenschaft*, Jg. 31 (1986), Heft 1, s. 31f. ISSN 0023-4567
*E.M. Marcucci: *Lettere edite e inedite di Pilippo Sassetti raccolte e annotate*, Firenze 1855.
*Niccolò Rinaldi: *Oceano Arno. I navigatori fiorentini.*Firenze Libri, Firenze 2012

## Referanser
Theodor Benfey

**Theodor Benfey** (født 28. januar 1809 i Nörten ved Göttingen i Tyskland, død 26. juni 1881 i Göttingen) var en tysk orientalist og komparativ lingvist.

## Liv og virke

### Bakgrunn
Theodor Benfey var sønn av en jødisk kjøpmann. I 1846 konverterte han til kristendommen (protestantismen) med sin hustru og sine fire barn. 

Han klarte å tilegne seg en høy grad av beherskelse av nye språk meget raskt. 

Benfey anses som en av sin samtids fremste europeiske utforskere av litteratur på sanskrit. Han kom med skjellsettende bidrag til kunnskapen om sanskrit i den vestlige verden. Et første viktig bidrag var en tysk kommentert oversettelse av *[[Samaveda]]*, med ordforklaringer, i 1848. 

### Eventyrforskning
Benfey ble en grunnlegger av den sammenlignende eventyrforskning. Med sin eventyrvandringsteori videreførte han hypoteser som allerede var blitt fremlagt av brødrene Grimm, men var imidlertid en klar motstander av deres indogermanske teori.

Blant hans studenter var skotten James Murdoch. Noen av hans tanker ble senere utviklet i Russland av Fjodor Buslajev.

## Referanser


## Kilder
* 

## Litteratur
* 
* 
* Renate Heuer (utg.): *[[Lexikon deutsch-jüdischer Autoren]]*. Band 2, München : Saur 1993, s. 31–50

## Eksterne lenker
* 

* 
*
Hurtigløp på skøyter under Vinter-OL for ungdom 2016 – 2×500 meter gutter

**2×500 meter gutter** var en av øvelsene i hurtigløp på skøyter under Vinter-OL for ungdom 2016 og ble avholdt i Hamar Olympiahall «Vikingskipet» i Hamar lørdag den 13. februar 2016.

Det var 27 løpere til start som representerte tilsammen 15 nasjoner og disse igjen kom fra de tre verdensdelene Europa, Asia og Amerika. Denne øvelsen ble arrangert for andre gang, siden den var med i de aller første vinterlekene for ungdom i Innsbruck, Østerrike i 2012. Norge stilte med Allan Dahl Johansson som representerer klubben Aktiv Skøyteklubb og  som representerer klubben Asker Skøyteklubb. Det ble på nytt en kinesisk seier som sist gang da Liu An ble mester, denne gangen var det kinesiske Li Yanzhe som vant øvelsen foran to andre asiatiske gutter med japanske Kazuki Sakakibara på 2.-plass og med sørkoreanske Chung Jae-woong på 3.-plass. Beste europeer og ikke asiatiske løper ble finske Samuli Suomalainen på en 4.-plass.

## Rekorder
Før konkurransen var de gjeldende ungdoms-olympiske rekordene som følger:

## Resultater

Kasakhstans Artur Galijev var påmeldt, men var ikke med på endelig trekningsliste for første 500 meter løp.

## Dommere og starter
Disse var offisielle dommere og starter under 2×500 meter for gutter under Vinter-OL for ungdom i Lillehammer 2016 i Hamar Olympiahall.
*Overdommer var Susan Sandvig Shobe,  USA.
**Assisterende overdommer var Chiharu Nozaki,  Japan.
*Starter var Tom Vidar Johansson,  Norge.
*Teknisk delegerte var Christian Breuer,  Tyskland og Tron Espeli,  Norge.

## Referanser




## Eksterne lenker
* 
* 
* 
*  2016 Youth Olympic Games : 2 x 500m Men på SpeedskatingResults.com (Bronsemedaljevinnerens navn er skrevet på annen måte: Jeong Jae-Woong, se offisiell resultatbok pdf-side 31 for offisiell påmeldingsliste.)
Frederik Ludvig av Slesvig-Holsten-Sønderborg-Beck

**Frederik Ludvig, hertug av Slesvig-Holsten-Sønderborg-Beck** (født 6. april 1653 på Beck, død 7. mars 1728 i Königsberg) var en av de mange fradelte sønderborgske hertuger.

Han var nest eldste sønn av August Philip av Slesvig-Holsten-Sønderborg-Beck og Marie Sibylle av Nassau-Saarbrücken. Som ganske ung kom han i brandenburgsk militærtjeneste, hvor han i 1676 ble oberst og i 1686 generalmajor. Da broren August døde i 1689 overtok Frederik Ludvig hertugtittelen. Christian V tilbød ham å trede i dansk-norsk tjeneste som regimentssjef, hvilket han avslo, da han følte seg knyttet til kurfyrst Frederik III. I 1701 ble han en av de første riddere av den sorte ørn og i 1713 ble han utvnevnt til 
generalfeltmarskalk.

Frederik Ludvig og Louise Charlotte ble foreldre til tretten barn. Tre av sønnerne, Frederik Vilhelm, Karl Ludvig og Peter August ble titulære hertuger av Sønderborg-Beck.

## Ekteskap og barn
Den 1. januar 1685 hadde han inngått ekteskap i Augustenborg med Louise Charlotte av Slesvig-Holsten-Sønderborg-Augustenborg,  datter av Ernst Günther, Hertug av Slesvig-Holsten-Sønderborg-Augustenborg og Auguste av Glücksburg. Paret fikk flere barn, hvorav den yngste, Peter August Frederik ble den senere kong Christian IXs tippoldefar. Frederik Ludvig og Louise Charlotte ble begravet i Königsberg.

Deres barn:
* Prinsesse Dorothea av Slesvig-Holsten-Sønderborg-Beck (24. november 1685 - 25. desember 1761)
* Frederik Vilhelm II, hertug av Slesvig-Holsten-Sønderborg-Beck (18. juni 1687 - 11. november 1749)
* Prins Frederik Ludvig av Slesvig-Holsten-Sønderborg-Beck (25. august 1688 - 5. november 1688)
* Prinsesse Sophie Charlotte av Slesvig-Holsten-Sønderborg-Beck (15. august 1689 - 8. oktober 1693)
* Prins Karl Ludvig, hertug av Slesvig-Holsten-Sønderborg-Beck (18. september 1690 - 22. september 1774)
* Prinsesse Amelie Auguste av Slesvig-Holsten-Sønderborg-Beck (22. september 1691 - 11. august 1693)
* Prins Philip William av Slesvig-Holsten-Sønderborg-Beck (10. juni 1693 - ca. november 1729)
* Prinsesse Louise Albertine av Slesvig-Holsten-Sønderborg-Beck (27. august 1694 - 10. januar 1773)
* Peter August, hertug av Slesvig-Holsten-Sønderborg-Beck (7. desember 1697 - 22. mai 1775)
* Prinsesse Sophie Henriette av Slesvig-Holsten-Sønderborg-Beck (18. desember 1698 - 9. januar 1768)
* Prinsesse Charlotte av Slesvig-Holsten-Sønderborg-Beck (15. mars 1700 - 19. juli 1785)

Frederik Ludvig ble etterfulgt som hertug av sin eldste sønn, Frederik Vilhelm II (1687–1749) (hvis eneste sønn, hertug Frederik Vilhelm III, døde i slaget ved Praha i 1757), som resulterte til slutt i at hans yngre sønner, Karl Ludvig (1690–1774) og Peter August (1697–1775) etterfulgte.

I 1732 kjøpte Frederik Vilhelm II Beck fra Maria Antonia og dermed samlet hertugtittelen og landområdene på samme hånd, men Beck forble kun kort tid i familien da det på nytt ble solgt i 1745.

## Referanser




## Eksterne lenker

* Hans den yngres etterkommere (dansk)
Samoa under Sommer-OL for ungdom 2014

**Samoa** deltok under **[[Sommer-OL for ungdom 2014]]** fra 16. til 28. august 2014 i Nanjing i Kina. Troppen bestod av to utøvere.

## Resultater
### Friidrett
;Gutter
;Løpsøvelser

;Jenter
;Løpsøvelser

## Referanser


## Eksterne lenker
Belize under Sommer-OL for ungdom 2010

**Belize** deltok under **[[Sommer-OL for ungdom 2010]]** fra 14. til 26. august 2010 i Singapore. Troppen bestod av tre utøvere.

## Resultater
### Friidrett
;Gutter
;Løpsøvelser

;Jenter
;Løpsøvelser

## Referanser


## Eksterne lenker
*
Vitalij Ivanov (kombinertløper)

**Vitalij Ivanov** (russisk Виталий Иванов, født 22. oktober 1998) er en russisk langrennsløper, som har gull i kombinert stafett for mixlag ved Vinter-OL for ungdom 2016 på Lillehammer som fremste internasjonale meritt.

## Idrettskarriere
;2014/15
Ivanov deltok ved European Youth Olympic Festival i januar 2015, og fikk 7.-plass i lagkonkurransen i kombinert som beste resultat. På normalbakke / 5&nbsp;km kom han på 30.-plass, og på normalbakke / 10&nbsp;km fullførte han ikke.

;2015/16
Han deltok ved Vinter-OL for ungdom 2016, der han fikk én medalje. I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk Russland gull, der han gikk sammen med Sofia Tikhonova, Igor Fedotov, Maksim Sergeev og Maja Jakunina. Individuelt kom han på 12.-plass på normalbakke / 5&nbsp;km.

## Referanser


## Eksterne lenker
* 
*  Profil hos ungdoms-OL 2016
Condé Nast

**Condé Nast** er et globalt massemedieselskap grunnlagt i 1909 av Condé Montrose Nast. Selskapet er kjent for å publisere noen av verdens mest kjente magasiner og digitale medier, inkludert *[[Vogue]]*, *[[The New Yorker]]*, *[[Vanity Fair (tidsskrift)|Vanity Fair]]*, *[[GQ]]*, *[[Wired]]*, *Architectural Digest* og *Condé Nast Traveler.* Hovedkontoret ligger i One World Trade Center i New York City, og selskapet opererer i 32 markeder verden over.

## Historie
Condé Montrose Nast kjøpte magasinet *Vogue* i 1909, som på den tiden var et ukentlig samfunnsmagasin med et lite opplag. Under hans ledelse ble magasinet omgjort til et luksuriøst motemagasin med fokus på en velstående og aspirerende lesergruppe. I 1916 lanserte Condé Nast den første internasjonale utgaven av *Vogue* i Storbritannia, og ble dermed det første selskapet som publiserte internasjonale magasiner.

Gjennom det 20. århundre utvidet selskapet sitt portefølje med flere kjente titler, inkludert *Vanity Fair* (lansert i 1913), *House & Garden* (kjøpt i 1915), og senere *The New Yorker* (kjøpt i 1985) og *Wired* (kjøpt i 1998). Under ledelse av Samuel Irving Newhouse Sr., som kjøpte selskapet i 1959, vokste Condé Nast til å bli et av verdens mest innflytelsesrike medieselskaper.

## Publikasjoner
Condé Nast er kjent for sine "klassespesifikke" publikasjoner, som retter seg mot spesifikke sosiale grupper eller interesser. Blant de mest kjente titlene er:
* *[[Vogue]]* – Et ledende motemagasin.
* *[[The New Yorker]]* – Et kultur- og samfunnsmagasin kjent for journalistikk, essays og skjønnlitteratur.
* *[[Vanity Fair]]* – Fokus på kultur, politikk og kjendiser.
* *[[GQ]]* – Et livsstilsmagasin for menn.
* *[[Wired]]* – Teknologi og innovasjon.
* *Architectural Digest* – Design og arkitektur.
* *Condé Nast Traveler* – Reise og opplevelser.

Selskapet har også lansert digitale plattformer som Epicurious (mat) og Pitchfork (musikk).

## Innovasjon
Gjennom sin historie har Condé Nast vært en pioner innenfor medieindustrien. I 1932 var *Vogue* det første magasinet som brukte fargefotografi på forsiden. Selskapet har også vært tidlig ute med å tilpasse seg digitale plattformer, inkludert lanseringen av nettmagasiner som Epicurious i 1995 og tidlige digitale utgaver av sine trykte magasiner.

I nyere tid har Condé Nast utvidet til film- og TV-produksjon gjennom sitt datterselskap Condé Nast Entertainment (CNE), som har produsert filmer som *Brokeback Mountain* (2005) basert på en novelle publisert i *The New Yorker*.

## Global tilstedeværelse
Condé Nast opererer i mer enn 32 markeder verden over, inkludert land som Kina, India, Storbritannia, Frankrike, Tyskland og Japan. Magasinene deres publiseres på 26 språk.

## Nøkkelpersoner
Selskapets nåværende administrerende direktør er Roger Lynch, som ble utnevnt i 2019 som selskapets første globale CEO. Han har ledet en omorganisering for å integrere selskapets amerikanske og internasjonale virksomheter.

## Referanser
Bobsleigh under Vinter-OL for ungdom 2016

**Bobsleigh under [[Vinter-OL for ungdom 2016]]** ble arrangert i Lillehammer Olympiske Bob- og Akebane.

## Program

## Medaljer

### Beste nasjon

### Beste utøver

### Medaljevinnere

## Eksterne lenker
*
Kinesisk sumak

**Kinesisk sumak** (*Rhus chinensis*) er en løvfellende busk eller lite tre i sumakfamilien.

Den blir 2–10&nbsp;m høy med hårete kvister. Bladene er ulikefinnete med 7–13 småblad. Den er særbu med egne hann- og hunnplanter. Blomstene er hvite. Frukten er en rund steinfrukt, 4–5 mm i diameter, som er rød når den er moden.

Kinesisk sumak er utbredt i Asia der den vokser i Bhutan, Kambodsja, Kina, India, Indonesia, Japan, Korea, Laos, Malaysia, Singapore, Thailand og Vietnam. Garvestoffer blir framstilt fra denne planten. Gallelusa *[[Schlectendalia chinensis]]* lager galler på kinesisk sumak, som benyttes i tradisjonell kinesisk medisin.

## Litteratur
* 

## Eksterne lenker
*
Mesna videregående skole

**Mesna videregående skole**, eller Lillehammer videregående skole, avdeling Mesna var en offentlig videregående skole på Lillehammer som sto ferdig i august 1985. Skolens plassering var midt i Olympiaparken ved Kristins hall, Håkons hall og Stampesletta Skolen ble nedlagt 01.01.2016 i en omorganisering og tilbudene til skolen ble flyttet til de andre videregående skolene på Lillehammer.
Under Vinter-OL for ungdom på Lillehammer i 2016 ble skolen brukt som servicesenter.

## Referanser


## Eksterne lenker
* Videregående skoler i Oppland  hos Oppland fylkeskommune
August Philip av Slesvig-Holsten-Sønderborg-Beck

**August Philipp, Hertug av Slesvig-Holsten-Sønderborg-Beck** (født 11. november 1612 på Sønderborg i Slesvig, 6. mai 1675 på Beck i Löhne) var en dansk-tysk prins og medlem av Huset Oldenburg. Etter at han anskaffet seg eiendommen Beck i Westfalen i 1646 tok han tittelen Hertug av Slesvig-Holsten-Sønderborg-Beck.

## Biografi
August Philipp ble født den 15. november 1612 på Sønderborg på øya Als i Hertugdømmet Slesvig (nå Sønderborg i Danmark) som den femte sønn av Alexander av Slesvig-Holsten-Sønderborg og Dorothea av Schwarzburg-Sondershausen. I 1633, i en alder av 21, emigrerte han til Tyskland.

Han giftet seg med Marie Sibylle av Nassau-Saarbrücken, datter av William Louis av Nassau-Saarbrücken den 12. april 1651 i Beck.

August døde på Beck og ble etterfulgt som hertug av sin første sønn, August, og senere av sin andre sønn, Frederik Ludvig.

## Slekt

## Referanser


## Kilder
* 
* Jørgensen, Adolf Ditlev: 

## Eksterne lenker
SkyWest Airlines

**SkyWest Airlines** er et regionalt flyselskap med hovedkontor i St. George i delstaten Utah i USA.  Selskapet er det ene av to flyselskap som eies av **SkyWest, Inc.** som også eier ExpressJet Airlines.  SkyWest Airlines flyr flyruter på vegne av og i samarbeid med Alaska Airlines, American Airlines, Delta Air Lines og United Airlines til mer enn 200 destinasjoner i 43 stater USA og i Canada og Mexico.

## Flyflåte

## Eksterne lenker
* SkyWests hjemmeside
* Planespotters: SkyWest Airlines
Moskva-City

**Moskva-City** (russisk Москва-Cити) er et nytt område i Moskva. Det er et område som blander underholdning, arbeid og boliger og er det første av sitt slag i Russland og hele Øst-Europa. De lokale myndighetene i Moskva gav bevilling til å starte byggingen i 1992. Området  dekker 1 km² og her lå det tidligere stort sett fabrikker og industrier.

## Bygg

### Aquaparken
En stor fornøyelsespark som inneholder et badeland, et femstjernes hotell og parkering. Badelandet tar opp det meste av fornøyelsesparken med flere basseng og sklier. I tillegg er det et kjøpesenter, restaurant og kaféer. 

### Det sentrale galleriet
Det sentrale galleriet er et av de mest komplekse byggverkene i Moskva City. Tårnet står på område 6, 7 og 8, og er i to deler, en under og en over jordoverflaten. Byggingen tok til i starten av 2005 og sto ferdig høsten 2008. 

### Hovedstaden
Komplekset Hovedstaden skal symbolisere Moskva og St. Petersburg. Det ligger i område 9 og består av to tårn med høyder på 268 og 234 meter. Tårnene stod ferdige høsten 2010.

### Naberesjnajatårna
Naberesjnajatårna ligger i område 10. Tårn A er på 17 etasjer og sto ferdig i 2004, mens Tårn B på 27 etasjer sto ferdig oktober 2005. Tårn C består av 59 etasjer og sto ferdig i 2007. Totalt kostet tårnene 200 millioner dollar. 

### Transportterminalen
Transportterminalen er en møteplass for ulike metrolinjer, light rail-linjer og annen offentlig transport. Her er det kontor, hotell, en klinkk og parkering. Byggingen startet i januar 2005 og sto ferdig i 2015.

### Eurasia Tower
Eurasiatårnet rommer kontor, kasino og annen underholdning. Skyrskraperen er 309 meter høy og har 72 etasjer. Byggingen startet i 2004 og ble ferdig i løpet av 2009. Prisen på bygget var totalt 250 millioner dollar.

### Føderasjonstårnet
Føderasjonstårnet er den høyeste skyskraperen i Europa. Bygget består av tre bygninger. Tårn A har 93 etasjer og er 360 meter høyt, Tårn B 62 etasjer og 242 meter høyt, og Tårn C har et spir på 506 meter. Byggingen startet i 2004 og ble ferdig i 2013.

### Mercury City Tower
Byggingen startet i 2005 og ble ferdig i 2013. Det er 338,82 meter høyt med 75 etasjer. 

### Nordtårnet
Tårnet inneholder kontor, en konsterhall, treningssentre, restauranter, kaféer, klinikker og parkering. Det er 108 meter høyt og består av 27 etasjer.